
Szentendre Város Önkormányzat Képviselő-testületének

2023. június 21-i üléséről készült jegyzőkönyvéből

12.
Előterjesztés Szentendre Város Önkormányzat tulajdonában lévő gazdasági társaságok vezetőinek 2023. évi prémium feltételeinek meghatározásáról
Előadó: Fülöp Zsolt polgármester
Szentendre Város Önkormányzat Képviselő-testületének

131/2023. (VI.21.) Kt. sz. határozata:

Szentendre Város Önkormányzat Képviselő-testülete úgy dönt, hogy a 176/2015. (VI.18.) Kt. sz. határozattal elfogadott javadalmazási szabályzat alapján, 2023. évre az alábbi tartalommal prémiumfeltételeket határoz meg a Városi Szolgáltató NZrt. Vezérigazgatója számára:

Az éves ügyvezetői prémium feltétele, hogy az egyes meghatározott divíziók éves gazdálkodásának eredményessége elérje vagy meghaladja az éves üzleti tervben elfogadott célokat. Továbbá az éves közszolgáltatási szerződésben szereplő kompenzációs keretösszeg betartása, valamint a cég általános eredményességének javítása szerepelnek az ügyvezetői jutalmazás feltételei között.

Konkrét feltételek:
1. Amennyiben a 2023-as üzleti év lezárásakor könyvvizsgáló által ellenőrzött, képviselő-testületi ülésen elfogadott éves eredmény kimutatásban szereplő, a VSz. NZrt. Közétkeztetés divízióra vonatkozó ADÓZÁS ELŐTTI EREDMÉNYE eléri vagy meghaladja az elfogadott 2023-as Üzleti terv vonatkozó célszámát, akkor a vezérigazgató ½ havi bruttó alapbér összegű prémiumra jogosult;
2. Továbbá, amennyiben a 2023-as üzleti év lezárásakor könyvvizsgáló által ellenőrzött, képviselő-testületi ülésen elfogadott éves eredménykimutatásban szereplő, a VSz. NZrt. Hulladékgazdálkodás divízióra vonatkozó ADÓZÁS ELŐTTI EREDMÉNYE eléri vagy meghaladja az elfogadott 2023-as Üzleti terv vonatkozó célszámát, akkor a vezérigazgató ½ havi bruttó alapbér összegű prémiumra jogosult;
3. Továbbá amennyiben a 2023-as üzleti év lezárásakor könyvvizsgáló által ellenőrzött, képviselő-testületi ülésen elfogadott éves eredménykimutatásban szereplő, a VSz. NZrt. teljes egészére vonatkozó ADÓZÁS ELŐTTI EREDMÉNYE eléri vagy meghaladja az elfogadott 2023-as Üzleti terv vonatkozó célszámát, akkor a vezérigazgató ½ havi bruttó alapbér összegű prémiumra jogosult;
4. Továbbá, amennyiben a 2023-as üzleti év lezárásakor könyvvizsgáló által ellenőrzött, képviselő-testületi ülésen elfogadott éves eredménykimutatásban szereplő, a VSz. NZrt. Önkormányzati Közszolgáltatási Kompenzációs Összege legfeljebb 1%-kal tér el az elfogadott 2023-as Üzleti tervben szereplő éves Közszolgáltatási szerződés kompenzációs keretösszegétől, akkor a vezérigazgató ½ havi bruttó alapbér összegű prémiumra jogosult.
A fenti feltételek együttesen, de külön-külön is teljesülhetnek, melyből következően a teljes vezérigazgatói prémium nem haladhatja meg a 2 havi bruttó alapbér összegét;
5. Feltétel a folyamatos munkaviszony a teljes 2023 év alatt;
6. A prémium kifizetése a 2023. év könyvvizsgálatának lezárulta után, az alapítói döntést követő következő munkabér utalásával egyidőben esedékes.

Felelős: Polgármester

Határidő: 1-5. pont: azonnal

         6. pont: 2024. májusi képviselő-testületi ülés              

A végrehajtásért közvetlenül felelős: Városi Szolgáltató NZrt. Vezérigazgató

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3.Városi Szolgáltató NZrt., Vezérigazgató – intézkedésre

4. Jegyzői Iroda, Humánpolitikai referens – intézkedésre
5. Pénzügyi Iroda, Irodavezető - tájékoztatásul

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. június 22.
Simor Györgyné
jegyzőkönyvvezető

